**L’Oréal nr. 1 på listen over foretrukne arbejdsgivere i Norden**

PRESSEMEDDELELSE , København 21. maj 2015

****Business studerende i de nordiske lande placerer L’Oréal som nr. 1 på listen over deres foretrukne arbejdsgivere i Universums analyse ’Foretrukne nordiske arbejdsgivere 2015’. L’Oréal er gået op på listen i år både på nordisk og dansk niveau. I Danmark er L’Oréal gået fra en 7. til en 6. plads blandt business studerende.

“Vi er meget tilfredse med placeringen; vi har arbejdet målrettet og vedholdende på at øge kendskabet til vores virksomhedskultur, vores værdier og karrieremuligheder,’ siger Jenni Gallagher, HR Direktør for L’Oréal Nordic.

’For studerende der er i starten af deres karriere tilbyder L’Oréal muligheden for at lære og udvikle sig fagligt i et dynamisk og internationalt miljø og mulighed for virkelig at gøre en forskel i firmaet.’

“L’Oréal er gået frem og har styrket sin position på listen i alle de nordiske lande. Firmaet ses som det ultimative sted at få forståelse for hele værdi-kæden hos en global spiller inden for FMCG og som en døråbner til fremtiden’, siger Jonna Sjövall, Vice President EMEA hos Universum.

Mere end 38.000 studerende fra de fire nordiske lande har deltaget i undersøgelsen ’Foretrukne nordiske arbejdsgivere 2015’ (5.000 flere end i 2014). Spørgeundersøgelsen blev udført mellem september 2014 og marts 2015.

Den komplette liste over de foretrukne nordiske arbejdsgivere og trends blandt de studerende kan ses på <http://universumglobal.com/nordic2015>

For mere information om L’Oréal som arbejdsgiver se:  
http://career.loreal.com

**Om L’Oréal**L’Oréal har arbejdet målrettet med skønhed i mere end 105 år. Med sin enestående internationale portefølje på 32 mærker nåede koncernen i 2014 en omsætning på 22,5 milliarder euros, og beskæftiger 78.600 medarbejdere på verdensplan. Forskning og innovation og et dedikeret forskningsteam på 3.600 medarbejdere er en hjørnesten i L’Oréals strategi. I Norden har L’Oréal mere end 800 medarbejdere og kontorer i København, Stockholm, Oslo og Helsinki.

**Om Universum**Universum er en international virksomhed, specialiseret inden for employer branding. Virksomheden blev grundlagt i 1988 og målet er at forbedre kommunikationen mellem studerende og arbejdsgivere, som gerne vil ansætte dem. I dag er Universums mission at hjælpe arbejdsgivere til målrettet rekruttering og fastholdelse ved at forbedre deres mærke som arbejdsgiver.